Virallinen lehti nro C 211 , 22/07/1996 s. 0018



B4-0864, 0865, 0866, 0867, ja 0868/96 Päätöslauselma Firenzen Eurooppa-neuvostosta Euroopan parlamentti, joka - ottaa huomioon Firenzen Eurooppa-neuvoston 21. ja 22. heinäkuuta 1996 pitämän kokouksen päätelmät, - ottaa huomioon neuvoston puheenjohtajamaan parlamentin 3. heinäkuuta 1996 pidetyssä istunnossa antaman lausuman, - ottaa huomioon 19. kesäkuuta 1996 antamansa päätöslauselman Firenzen Eurooppa-neuvostosta ((Kyseisen päivän istunnon pöytäkirja, osa II, kohta 3 a))), - ottaa huomioon 19. kesäkuuta 1996 antamansa päätöslauselman Firenzen Eurooppa-neuvostosta ja hallitusten välisestä konferenssista ((Kyseisen päivän istunnon pöytäkirja, osa II, kohta 3 b))), - ottaa huomioon 19. kesäkuuta 1996 antamansa päätöslauselman talouspolitiikan laajoista suuntaviivoista ((Kyseisen päivän istunnon pöytäkirja, osa II, kohta 10)), 1. Suhtautuu myönteisesti hullun lehmän taudin aiheuttaman kriisin ratkaisuun, mutta pahoittelee Yhdistyneen kuningaskunnan hallituksen käyttämiä, viime kädessä hyödyttömiä menettelyjä, joita ei voida hyväksyä; korostaa, että tämä tapahtuma tuo esille jälleen kerran, että HVK:n on annettava unionille päätöksentekomenettelyt, joilla estetään unionin ajautuminen kriisiin tällä tavoin; 2. Onnittelee Eurooppa-neuvoston italialaista puheenjohtajistoa ja komissiota välitysyrityksistä, jolla pyritään ehkäisemään huomattava kriisi Euroopan toimielimissä ja jäsenvaltioiden välisissä suhteissa; 3. Kiinnittää huomiota äärimmäisiin vaikeuksiin, joita kriisi on aiheuttanut Euroopan karjankasvattajille; 4. Ilmaisee syvän pettymyksensä sen johdosta, että huolimatta siitä, että enemmän kuin 18 miljoonaa ihmistä on työttömänä Euroopan unionissa, neuvosto jätti jälleen kerran täyttämättä parlamentin pyynnöt työpaikkojen luomisesta Euroopan tasolla ja erityisesti: 4.1. Muistuttaa, että kasvua, kilpailukykyä ja työllisyyttä koskevan valkoisen kirjan täytäntöönpano riippuu kunkin jäsenvaltion poliittisesta tahdosta, ja tuomitsee tässä yhteydessä tapahtuneet viivästykset; tuomitsee joidenkin jäsenvaltioiden kaksimerkityksiset puheet aiheesta; 4.2. Pahoittelee, että Eurooppa-neuvosto ei ole pystynyt mukauttamaan talouspolitiikan laajoja suuntaviivoja; kehottaa jäsenvaltioita korostamaan kyseisiä suuntaviivoja soveltuvan makroekonomisen annostelun perusteella, kuten parlamentti pyysi 19. kesäkuuta 1996 antamassaan päätöslauselmassa; 4.3. Pahoittelee neuvoston kykenemättömyyttä hyväksyä lisävaroja Euroopan laajuisille verkoille ja tutkimusohjelmaa sekä tarkoitustaan vastaavia määrärahoja kolmatta monivuotista ohjelmaa varten pienten ja keskisuurten yritysten hyväksi; 4.4. Pahoittelee sitä, ettei neuvosto ole hyväksynyt komission ehdotusta rahoitusnäkymien tarkistamiseksi; 5. Pahoittelee sitä, että neuvosto on pelkästään pannut merkille Santerin luottamussopimuksen, ja pyytää neuvostoa jälleen toteuttamaan erityisiä toimenpiteitä pannakseen täytäntöön Essenin päätelmät työpaikkojen luomisesta; 6. Pahoittelee sitä, että Eurooppa-neuvosto ei ottanut selvempää kantaa komission ehdotuksiin, jotka koskevat luottamussopimusta, Euroopan laajuisia verkkoja ja ulkopolitiikkaa, ja pyytää neuvostoa panemaan alulle kolmenkeskiset neuvottelut näistä kysymyksistä, jotta rahoitusnäkymät voidaan tarkistaa nopeasti komission ehdotusten perusteella ottaen huomioon taloudellisen ja sosiaalisen yhteenkuuluvuuden periaate; 7. Suhtautuu myönteisesti jatkuviin teknisiin edistysaskeliin kohti talous- ja rahaliiton kolmatta vaihetta, mutta panee merkille Eurooppa-neuvoston päätöksen olla toteuttamatta tässä vaiheessa lähentymistä koskevaa arviointia, mistä olisi pitänyt päättää vasta vuonna 1998; palauttaa kuitenkin mieliin, että perustamissopimuksen 109 j artiklan mukaisesti komission ja Euroopan rahapoliittisen instituutin on annettava kertomus asiasta ja annettava parlamentille tilaisuus ilmaista mielipiteensä; 8. Painottaa tarvetta laatia hyvissä ajoin, ennen talous- ja rahaliiton kolmannen vaiheen alkua, uusi Euroopan rahajärjestelmä, johon kuuluu valuuttakurssimekanismi, jotta voitaisiin järjestää suhteet euro-alueeseen osallistuvien ja muiden maiden välillä; 9. Panee merkille, että jälleen kerran kolmanteen pilariin kuuluvien menettelyjen yhteydessä ei ole edistytty unionin sisäisen vapaan liikkuvuuden osalta eikä niiden ensisijaisten ongelmien osalta, jotka liittyvät unionin ulkorajojen ylittämisestä tehtyyn yleissopimukseen; suhtautuu myönteisesti Europolista tehtyyn sopimusratkaisuun, jolla mahdollistetaan noudatettava ratifiointi, mutta toistaa näkemyksensä, että kaikkien jäsenvaltioiden on loppujen lopuksi päästävä samaan oikeudelliseen asemaan ja tarjottava kansalaisilleen samat mahdollisuudet oikeudelliseen tutkimukseen; 10. Painottaa tyytyväisenä ratkaisevaa sysäystä, jonka Eurooppa-neuvosto on antanut terrorismin torjunnan osalta, joka on huipentunut tehtäessä yleissopimus, jolla helpotetaan luovuttamista jäsenvaltioiden välinen mikä on keskeinen keino tätä yhteistä etua koskevan asian suhteen; 11. Panee merkille edelleen vahvistuneen päättäväisyyden rasismin ja muukalaisvihan torjumiseksi; toistaa pyyntönsä, että suositus vuoden 1997 nimeämisestä rasismin vastaiseksi Euroopan teemavuodeksi hyväksytään ja toteutetaan; 12. Panee merkille, että Firenzen Eurooppa-neuvosto rajoittuu määrittelemään HVK:ssa toteutetut alustavat toimet «tyydyttäväksi kehitykseksi» ja että näin ollen jäsenvaltioiden olisi nopeutettava meneillään olevaa tarkistamisprosessia; 13. Kehottaa hallitusten välisen konferenssin umpikujan ehkäisemiseksi irlantilaista puheenjohtajistoa antamaan sille tuntuvan sysäyksen erityisesti esittämällä toimikautensa aikana alustavan luonnoksen perustamissopimukseksi, joka ei perustu pienimpään yhteiseen nimittäjään, vaan HVK:n enemmistön kaikista kehittyneimpiin ideoihin; 14. Palauttaa mieliin HVK:n avoimuuden ja demokraattisen oikeutuksen erityisen poliittisen merkityksen Euroopan parlamentin osallistumisen ja sen näkemysten huomioon ottamisen osalta; 15. Panee merkille Eurooppa-neuvoston julkilausuman ulkopolitiikasta ja erityisesti: 15.1. Katsoo, että Välimeren alueen rauhan ja vakauden lujittamiseen myötävaikuttavan MEDA-asetuksen jäädyttäminen ei ole hyväksyttävissä; 15.2. Tukee ETYJ:n vahvistusta siitä, että Bosnia-Hertsegovinan vaalit pidetään 14. syyskuuta 1996, mutta painottaa sitä, että asetetut ehdot on täytettävä; pyytää tältä osin, että Euroopan unioni osallistuu enemmän sellaisen ilmaston luomiseen, jossa on mahdollista pitää nämä vaalit, erityisesti liikkumisvapauden ja sellaisten tiedotusvälineiden mahdollistamisen osalta, joilla taattaisiin vastuullinen tiedotus Bosnia-Hertsegovinan koko alueella tapahtuvaksi sovittelemiseksi ja sellaisten voimien tukeminen, jotka ovat toimineet rauhanprosessin hyväksi; 15.3. Painottaa voimakkaasti ja yhteisymmärryksessä Eurooppa-neuvoston kanssa sitä, että Daytonin sopimuksissa jätetään ne, joita Kansainvälinen sotarikostuomioistuin syyttää sotarikoksista, vaaliehdokkuuden ulkopuolelle, ja vaatii, että asianomaiset henkilöt tuodaan Haagin tuomioistuimen eteen, koska kyse on tärkeästä edellytyksestä vaalien onnistumisen kannalta; 15.4. Pyytää neuvostoa painostamaan Milosevicia, jotta hän neuvottelisi ilman ennakkoehtoja Kosovon tulevaisuudesta Rugovan ja muiden valittujen edustajien kanssa; pyytää neuvostoa tekemään aloitteen Kosovoa koskevan kansainvälisen konferenssin järjestämiseksi; 15.5. Korostaa, että Turkin suhteiden lujittamisen edellytyksenä on oltava jakamattomien ihmisoikeuksien kunnioittaminen sekä unionin jäsenvaltioon kohdistuvien aggressioiden lopettaminen; 15.6. Ilmaisee uudelleen tukensa Lähi-idän rauhanprosessille sekä pyyntönsä kaikille asianomaisille osapuolille ja erityisesti Israelin hallitukselle ja Palestiinan itsehallintoviranomaiselle tehtyjen sitoumusten noudattamisesta ja meneillään olevien neuvottelujen jatkamisesta; 15.7. Korostaa yhdessä Eurooppa-neuvoston kanssa, että Lähi-idän alueen rauha on unionin edun mukainen, ja liittyy kaikille alueen tahoille esitettyyn pyyntöön välttää tekoja, jotka vaarantaa rauhanprosessin, ja estää niiden tekemisen; 15.8. Vaatii, että Kiinaa koskevan pitkän aikavälin politiikan määrittelyssä Euroopan unioni ei saa uhrata ihmisoikeuksien kunnioittamisen ja demokratian käyttöönoton perusnäkökohtia; 15.9. Panee tyytyväisenä merkille, että suhteet Latinalaiseen Amerikkaan ja Karibian alueeseen ovat kehittyneet merkittävästi, ja huomioi erityisesti Chilen kanssa tehdyn yhteistyöalan puitesopimuksen allekirjoittamisen; 16. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille.